ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број. 105-E.03.01-43539/9-2018

Oбреновац, 05.02.2018

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0921/2017 (1148/2017), за набавку добара – инсталациони материјали електро опрема НН и СН за ЗП и постројења у ГПО ТЕНТ А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Поштовани,

На основу члана 63. став 2. Закона о јавним набавкама („Службeни глaсник РС", бр. 124/12,14/15 и 68/15), Комисији за јавну набавку број 3000/0921/2017 (1148/2017), за набавку Инсталациони материјал електро опрема, као заинтересовано лице, пет и више дана пре истека рока предвиђеног за подношење понуда, постављамо следеће питање:

Молимо да нам одговорите зашто нисте верно навели у целости наше питање БРОЈ 1 које гласи :

" Додатни услов Пословни капацитет сте толико непрецизно дефинисали да нико на свету

не може да закључи о чему се ради и како се доказује.

Комисија за јавну набавку број 3000/0913/2017 (311/2017,211/2017,918/2017,826/2017), за набавку Релејна и склопна техника - ТЕНТ није правилно оценила доказе за пословни капацитет фирме за нашу понуду у тој јавној набавци.

Ми нисмо желели да се жалимо да ту јавну набавку не ометамо, али сматрали смо да у следећим набавкама неће бити непотребних додатних услова.

Пословни капацитет за ову врсту добара није никакав доказ да ће Понуђач дати коректну понуду.

Због тога предлажемо да тај Додатни услов Пословни капацитет избаците из јавне набавкеброј 3000/0921/2017 (1148/2017), за набавку Инсталациони материјал електро опрема.

На тај начин омогућили би свим понуђачима равноправне услове јер се ради о отвореном

поступку."?

Дискреционо право Наручилац не може да злоупотребљава што у овом случају и чини:

1. Онемогућава учешће фирми које су основане у 2017. години и нису ни могле да остваре референцу у 2016. години;

2. Како могу да стекну ту референцу у будућности ако постоји увек такав услов?

По чему је значајна 2016. година за испоруку тастера, амперметра, клема, вентилатора, прекидача, малог разводног ормана, ПВЦ каналица и хилзни ?

Ако наводите да референца испоручене опреме треба да буде исте намене и типа опреми која је тражена овом Јавном набавком зашто не инсистирате да буде и истог квалитета ?

Зашто не поставите услов да је опрема, ако је из увоза, легално увезена, а ако је домаће производње да треба да има одговарајуће атесте.

Да ли сматрате да овако дефинисан Додатни услов - пословни капацитет доприноси угледу ЕЛЕКТРОПРИВРЕДЕ СРБИЈЕ ?

**ОДГОВОР 1:**

Приликом одговора на претходно питање комисија за јавну нанавку није наводила наводе заинтересованог лица везане за другу јавну набавку. Комисија је одговорила на захтев понуђача које се односио на то да наручилац избаци услов пословног капацитета. Јавна набавка коју сте поменули и у свом првом питању, као и у овом је независна од ове јавне набавке, и уколико сте сматрали да наручилац није поступио у складу са ЗЈН могли сте поднети захтев за заштиту права.

Наручилац је пословни капацитет дефинисао у складу са ЗЈН. У члану 77 став 2. тачка 2. подтачка 1. наведен је максималан број година за које се може тражити пословни капацитет. Како су овде у питању добра, то је 5 година. Наручилац нигде није ограничен у погледу минималног броја година у којима може тражити пословни капацитет. Имајући у виду да је ово јавна набавка из 2017. године наручилац се определио да тражи услов пословног капацитета само за 2016. годину.

За наручиоца није од значаја да је роба легално увезена. Прво потврду о референтним набавкама потписује референтни наручилац односно купац, он можда нема сазнања да ли је роба легално увезена или не. Друго који би то доказ био да је роба легално увезена. И на крају за наручиоца је значајно да је понуђач у уговореном року, обиму и квалитету испоручио добра која су исте намене и типа као опрема тражена овом ЈН и да није прекршио своје обавезе из гарантног рока.

Имајући у виду све напред наведено наручилац остаје при захтеву пословног капацитета јер сматра да је исти у логичкој вези са предметом јавне набавке, јер се тражи да је понуђач испоручивао добра која су предмет јавне набавке.